Source: http://www.jamijarvi.fi/kunta/paatoksenteko/poytakirjat/kunnanvaltuusto/getfile.php?file=322
Timestamp: 2017-11-19 08:28:45+00:00
Document Index: 16432031

Matched Legal Cases: ['§ 73', 'kko ', '§ 75', '§ 317', '§ 76', '§ 26']

kv28032006
Kunnanvaltuusto KOKOUSKUTSU 2/2006
Laatimispäivämäärä:	20.3.2006
Aika 28.03.2006 kello 18.30
Paikka Jämi Areena
8 §	KOKOUKSEN LAILLISUUS JA PÄÄTÖSVALTAISUUS	Sivu 65
9 §	PÖYTÄKIRJAN TARKASTAJIEN VALINTA Sivu 65
10 §	TUKEA PIENTEN LASTEN HOITOON	Sivu 66
11 §	NIKOTIINIKORVAUSHOITOON TARKOITETTUJEN VALMISTEIDEN LUVANVARAISUUS JA VALVONTA	Sivu 71
12 §	KAUPPAKIRJAN HYVÄKSYMINEN / BRIITTA JA AKI RANTANEN	Sivu 73
13 §	KAUPPAKIRJAN HYVÄKSYMINEN / HEIDI KAILASTO JA JUHA TASALA	Sivu 75
14 §	ILMOITUS- JA MAHDOLLISESTI KIIREELLISENÄ KÄSITELTÄVÄKSI OTETTAVAT ASIAT Sivu 76
15 § MUUT MAHDOLLISESTI ESILLE TULEVAT ASIAT	Sivu 77
8 §	KOKOUKSEN LAILLISUUS JA PÄÄTÖSVALTAISUUS
Kokouskutsu asialistoineen on julkipantu kunnan ilmoitustaululle 23.03.2006 ja kokouskutsu on julkaistu Pohjois-Satakunta -lehdessä 23.03.2006 ja Kankaanpään Seutu -lehdessä 23.03.2006. Kokouskutsu asialistoineen on lähetetty kaikille valtuutetuille ja kunnanhallituksen jäsenille 22.03.2006.
9 §	PÖYTÄKIRJAN TARKASTAJIEN VALINTA
Päätös:	Pöytäkirjan tarkastajiksi valittiin yksimielisesti Yrjö Alarotu ja Sirpa Kuusikoski.
10 §	TUKEA PIENTEN LASTEN HOITOON
ptl 72 §	Yksityisten perhepäivähoitajien kirje on liitteenä 72.1. Kirjeen sisältämistä asioista on keskusteltu allekirjoittaneiden perhepäivähoitajien kanssa 12.05.2005. Esiin nousi varahenkilön tarve sairastapauksessa, kansaneläkelaitoksen maksuosuus (liite 72.2.), yksityisten hoitajien palkkausasia, kunnan
Mahdollinen maksuosuus, kotihoidon tuen kuntalisä ja ryhmäperhepäivähoidon tilat. Em asioita on syytä selvittää oikean ratkaisun löytämiseksi.
Kunnanhallitus	§ 73	07.03.2006
11 §	NIKOTIINIKORVAUSHOITOON TARKOITETTUJEN VALMISTEIDEN LUVANVARAISUUS JA VALVONTA
Nikotiinikorvaushoitoon tarkoitettujen itsehoitovalmisteiden luvanvarainen myynti tulee mahdolliseksi tupakkaa myyvissä kaupoissa, huoltoasemilla ja kioskeissa apteekkien lisäksi. Valmisteita saadaan myydä kaupoissa kunnan myöntämän luvan perusteella valvotusti yli 18-vuotiaille.
Lääkelain muutos tuli voimaan 1. päivänä helmikuuta 2006. Kunnan tulisi viipymättä päättää nikotiinivalmisteiden myynnin lupa- ja valvontaviranomainen, myyntilupien ja valvonnan maksullisuus sekä maksujen yleiset perusteet. Lisäksi kunnan tulisi ryhtyä taksan valmisteluun, jotta taksa voitaisiin saattaa voimaan mahdollisimman nopeasti.
Kunnanvaltuusto päättää siitä, mikä viranomainen kunnassa hoitaa lupa- ja valvontaviranomaisen tehtävät ja peritäänkö vähittäismyyntiluvista ja valvonnasta maksuja. Viranomainen määrätään johtosäännöllä. Valtuusto voi antaa viranomaiselle oikeuden siirtää valtuuston sille siirtämää toimivaltaa edelleen. Huomioitavaa on, että kunnanvaltuusto voi siirtää toimivaltaansa vain kunnan toimielimille, luottamushenkilöille ja viranhaltijoille. Kysymyksessä on viranomaistehtävä. Lupa- ja valvonta-asiaan liittyy julkisen vallan käyttämistä, minkä vuoksi toimivaltaa ei voida siirtää työsuhteisille. Lääkelaissa ei aseteta erityisvaatimuksia lupa- ja valvontaviranomaiselle, joskin lain esitöissä todetaan tehtävän soveltuvuus terveydensuojelun yhteyteen.
Kunta voi hoitaa lääkelain mukaiset lupa- ja valvontatehtävät itse tai yhteistoiminnassa muiden kuntien kanssa. Kunnanvaltuusto voi antaa lupa- ja valvontaviranomaisen tehtävät toisen kunnan tai kuntayhtymän hoidettavaksi kuntalain 76 ja 77 §:n yhteistoiminnan puitteissa. Kunta voi sopia toisen kunnan tai kuntayhtymän kanssa tehtävien hoitamisesta.
Kuntayhtymän osalta on varmistettava, että kuntayhtymän perussopimuksessa määritelty toimiala kattaa tehtävät. Muussa tapauksessa tehtävien vastaanottaminen edellyttää kuntayhtymän perussopimuksen muuttamista.
Kankaanpään Kansanterveystyön kuntayhtymän hygieenikko Laura Juhantalo esittää, että jäsenkunnissa valtuustot päättäisivät, että lupa- ja valvontaviranomaisena toimii Kankaanpään ktt ky:n ympäristö-terveydenhuolto. Kuntayhtymän hallitus voi tämän jälkeen tehdä delegointipäätöksen viranhaltijalle.
Ehdotus:	Kunnanhallitus päättää esittää kunnanvaltuustolle, että Jämijärven kunnan alueella nikotiinikorvaushoitoon tarkoitettujen itsehoitovalmisteiden lupa- ja valvontaviranomaisena toimii Kankaanpään Kansanterveystyön kuntayhtymän ympäristöterveydenhuolto.
Kunnanhallitus § 75	07.03.2006
12 §	KAUPPAKIRJAN HYVÄKSYMINEN / BRIITTA JA AKI RANTANEN
Useita vuosia on kunnassa käyty keskustelua ns. vanhan terveystalon kohtalosta.
Kunnanhallitus päätti kokouksessaan 8.11.2005 § 317 laittaa talon myyntiin siten, että siitä pyydetään julkiset tarjoukset ehdolla, että kunta voi hylätä kaikki tarjoukset.
Tarjoukset pyydettiin 31.1.2006 klo 15.00 mennessä. Liite nro 75.1. Määräaikaan mennessä saatiin yksi tarjous. Liite nro 75.2. Tarjouksen jättivät Briitta ja Aki Rantanen.
Kunnanhallitus käsitteli epävirallisesti tarjousta edellisessä kokouksessaan 14.2.2006 ja tällöin sovittiin, että tarjouksen pohjalta laaditaan kauppakirjaluonnos.
Kauppakirjaluonnos on esityslistan liitteenä nro 75.3.
Ehdotus: Kunnanhallitus ehdottaa valtuustolle, että valtuusto hyväksyy Jämijärven kunnan ja Aki ja Briitta Rantasen välisen kauppakirjan oheisen liitteen mukaisesti.
Päätös:	Puheenjohtajan avattua keskustelun kunnanhallituksen jäsen Olli Seppä	lä esitti Hilkka Lahdensivun kannattamana, että kiinteistöä ei myytäisi. Perusteluna he esittivät, että ko tontti on hyvä rakennuspaikka korkeatasoisille asunnoille. Tämän jälkeen käytettiin useita puheenvuoroja, joissa kannatettiin esittelijän tekemää esitystä kiinteistön myymiseksi. Puheenjohtajan päätettyä keskustelun kiinteistön myynnistä hän totesi, että keskustelun aikana oli tehty esittelijän ehdotuksesta poikkeava kannatettu ehdotus, joten tuli äänestää.
Puheenjohtaja esitti, että äänestys suoritettaisiin kädennostolla. Puheenjohtajan esitys hyväksyttiin yksimielisesti. Suoritetussa äänestyksessä äänesti myynnin puolesta 5 henkilöä (Leponiemi, Kujala, Ranta, Rajalahti ja Leppihalme) ja myyntiä vastaan 2 henkilöä (Seppälä ja Lahdensivu).
Puheenjohtaja totesi, että kunnanhallituksen päätökseksi myynnin osalta tuli esittelijän tekemä ehdotus.
Puheenjohtajan avattua keskustelun kauppakirjaluonnoksen ehdoista kunnanhallitus päätti yksimielisesti poistaa kauppakirjan kohdan nro 8. Tämän päätöksen mukainen kauppakirjaluonnos on liitteenä 75.4.
Puheenjohtajan päätettyä keskustelun tästä asiakohdasta hän totesi, että kunnanhallituksen päätökseksi oli tullut, että kunnanhallitus esittää valtuustolle, että valtuusto hyväksyy Jämijärven kunnan ja Aki ja Briita Rantasen välisen kauppakirjan liitteen nro 75.4 mukaisesti.
Päätös: Puheenjohtaja avattua keskustelun valtuutettu Olli Seppälä esitti, ettei kauppaa tehtäisi vaan hyvä tontti säilytettäisiin kunnalla. Hilkka Lahdensivu kannatti Olli Seppälän tekemää esitystä. Päivi Leponiemi kannatti kunnanhallituksen tekemää esitystä.
Puheenjohtajan julistettua keskustelun päättyneeksi hän totesi, että oli tehty kunnanhallituksen esityksestä poikkeava kannatettu esitys, joten tuli äänestää.
Puheenjohtaja teki seuraavan äänestysesityksen, joka hyväksyttiin yksimielisesti: suoritetaan nimenhuutoäänestys. Ne jotka kannattavat kunnanhallituksen esitystä äänestävät "Jaa" ja ne jotka kannattavat Olli Seppälän tekemää esitystä äänestävät "Ei".
Suoritetussa nimenhuutoäänestyksessä "Jaa" sai 14 ääntä ja "Ei" 7 ääntä.
Puheenjohtaja totesi, että valtuuston päätökseksi oli tullut kunnanhallituksen esitys.
Äänestysluettelo on liitteenä nro 12.1.
Kunnanhallitus § 76	07.03.2006
13 §	KAUPPAKIRJAN HYVÄKSYMINEN / HEIDI KAILASTO JA JUHA TASALA
Kunnanhallitus käsitteli kokouksessaan 10.01.2006 § 26 Heidi Kailaston ja Juha Tasalan jättämää tarjousta n. 3,2 ha määräalasta Levänpää 2:190 nimisestä tilasta.
Kunnanhallitus päätti hyväksyä tarjouksen kauppakirjan laadinnan pohjaksi.
Kauppakirjan valmistelun yhteydessä on määräalan muoto hieman muuttunut johtuen siitä, että osa tarjouksessa olleesta määräalasta on Saari-nimistä tilaa RN:o 2:36, jonka lainhuutoasia on vielä kesken.
Laadittu kauppakirjaluonnos on esityslistan liitteenä nro 76.1.
Ehdotus:	Kunnanhallitus ehdottaa valtuustolle, että valtuusto hyväksyy Jämijärven kunnan ja Heidi Kailasto ja Juha Tasalan välisen kauppakirjan oheisen liitteen mukaisesti.
14 §	ILMOITUS- JA MAHDOLLISESTI KIIREELLISENÄ KÄSITELTÄVÄKSI OTETTAVAT ASIAT
15 § MUUT MAHDOLLISESTI ESILLE TULEVAT ASIAT
Valtuutetuille jaettiin ennakkokutsu valtuuston ja yrittäjien yhteiseen iltakouluun 11.4.2006.
Samalla heille jaettiin ennakkotutustumista varten Suomen Yrittäjien julkaisu "Kunnan elinkeinopoliittisen ohjelman työkirja".